b"\n_START_ARTICLE_\nPissarra bituminosa\n_START_PARAGRAPH_\nPissarra bituminosa \xc3\xa9s un terme gen\xc3\xa8ric que fa refer\xc3\xa8ncia a roques sediment\xc3\xa0ries de grans fins, amb prou material org\xc3\xa0nic (querogen) per poder proporcionar petroli o gas natural. _NEWLINE_L'Administraci\xc3\xb3 Americana d'Informaci\xc3\xb3 sobre l'Energia (United States Energy Information Administration) estima les reserves mundials de pissarra bituminosa en 2,6 trilions de barrils de petroli potencialment explotables, dels quals entre 1 i 1,2 trilions als Estats Units. Tot i aix\xc3\xb2, fa m\xc3\xa9s d'un segle que es fan intents d'explotar aquestes reserves, i fins ara els resultats han estat mediocres._NEWLINE_Es pot convertir el querogen present en la pissarra bituminosa en petroli per mitj\xc3\xa0 del proc\xc3\xa9s qu\xc3\xadmic conegut com a pir\xc3\xb2lisi. Tamb\xc3\xa9 es pot cremar la pissarra bituminosa directament com a combustible de baixa qualitat per la creaci\xc3\xb3 d'energia i per la calefacci\xc3\xb3, o se la pot utilitzar com a mat\xc3\xa8ria primera en la ind\xc3\xbastria qu\xc3\xadmica o la de materials de construcci\xc3\xb3. Est\xc3\xb2nia, el Brasil, la Xina, Alemanya i R\xc3\xbassia s\xc3\xb3n usuaris de pissarra bituminosa avui en dia._NEWLINE_La pissarra deu la seva olor, que s'allibera en fregar-la, a la pres\xc3\xa8ncia de betum. Tamb\xc3\xa9 \xc3\xa9s el betum el que li d\xc3\xb3na el seu color. Tanmateix, quan es posa les roques de pissarra bituminosa en un forn ardent, el betum es fon i les roques surten blanques."